Eurosong 1985.
Eurovision Song Contest 1985 bila je 30. po redu Eurovizija. Održana je 4. maja 1985. u Geteborgu, Švedska. Voditeljica je bila Lill Lindfors, čije spadanje suknje pred glasanje navodno nije imalo veze sa šefom EBU-a. Norveški duo Bobbysocks! je bio pobjednik s pjesmom "La det swinge". Ovo je ujedno i prva pobjeda Norveške. Voditeljica je čestitala duu, koji su činile Hanne Krogh i Elisabeth Andreassen, rekavši: "Tako sam sretna što ste pobijedile, Norveška tako često završava na dnu i stvarno ste to zaslužile" Krogh je odgovorila, "Ti si sretna? A šta misliš da li smo mi?!" Tokom glasanja nije baš bilo očigledno da će Norveška pobijediti, naime Zapadna Njemačka je vodila većinu glasanja, dok je Norveška bila tek peta, iza Zapadne Njemačke, Švedske, Italije i Ujedinjenog Kraljevstva. Na kraju, kada je ostalo samo pet žirija, ovakvo je bilo stanje na tablici: 1. Zapadna Njemačka - 87, 2. Švedska - 86, 3. Norveška - 85. Poslije toga, Švedska je otela vrh Zapadnoj Njemačkoj (koja nije dobila bodove od Švicarske). Švedski žiri je bio četvrti od zada, i ugrozio je svoje vodstvo dajući Njemačkoj 8 bodova, a Norveškoj 12 bodova. Poslije glasanja Švedske Norveška je zadržala vodstvo do kraja. Holandija i Jugoslavija ove godine nisu imale predstavnika, s obzirom na Dan žalosti u Holandiji, i obilježavanju smrti druga Tita u Jugoslaviji. Jugoslavija je ipak odabrala pjesmu: "Pokora" koju bi otpjevala Zorica Kondža. 1985 je godina u kojoj se čak 13 izvođača vratilo. Vratile su se i pobjednice koje su već nastupale: Hanne Krogh je nastupala za Norvešku 1971 (nastupat će opet 1991) dok je Elisabeth Andreassen pjevala za Švedsku (odakle je zapravo) 1982 u duetu Chips sa Kikki Danielsson. Kikki se također vratila i predstavljala je Švedsku. Lys Assia, pobjednica prvog izdanja Eurosonga, je bila gost 30. izdanja Eurosonga. Voditeljica ju je najavila, zatim je kamera prikazala nju, ona je ustala da se nakloni, a orkestar je odsvirao njezinu pjesmu Refrain.